तिहाड़ से बंगाल शिफ्ट, 23 केस में घोषित अपराधी; मुंबई-पुणे में करोड़ों की प्रॉपर्टी
Kolkata Bidhannagar Robbery Case - Police Arrested Crorepati thief Nadeem Qureshi. बिधाननगर पुलिस को 24 जुलाई को कोरड़पति चोर की गिरफ्तारी मिली। नदीम कुरैशी ने 25 सालों में 14 राज्यों में लगभग 1200 चोरियां की है।
पश्चिम बंगाल की बिधाननगर पुलिस को 24 जुलाई को करोड़पति चोर की गिरफ्तारी सौंपी गई। रिपोर्ट के मुताबिक, आरोपी नदीम कुरैशी 25 साल में 14 राज्यों में करीब 1200 चोरियां कर चुका है। इसका कनेक्शन 2021 में सॉल्ट लेक में हुई सौरव अबासन की चोरी से रहा है। कुरैशी महंगी गाड़ियों और फॉर्मल कपड़ों में घूमता था। यह 23 मामलों में घोषित अपराधी है।
पुलिस ने बताई असलियत
गाज़ियाबाद पुलिस नदीम को तिहाड़ जेल से बंगाल ले गई। पुलिस ने बताया कि नदीम की मुंबई और पुणे में करोड़ों की सम्पत्ति है। उसके बच्चे महंगे स्कूलों में पढ़ते हैं। चोरी के बाद क्राइम सीन से सबूत मिटाने में इसे महारत हासिल थी। इसने ‘नदीम गैंग’ नाम से एक टीम भी तैयार की थी।
पुलिस को पहली बार इसके बारे में तब पता चला, जब इसने एक व्यक्ति सौरव अबासन के दो फ्लैटों में 12 लाख से ज्यादा की चोरी की थी, तब राजस्थान पुलिस ने गिरफ्तार किया। इसके बाद 2021 से यह तिहाड़ जेल में बंद था।
कैसे शुरू हुआ चोरी का सफर
नदीम कुरैशी ने पांचवीं कक्षा में पढ़ाई छोड़ दी और पहली बार मवेशियों की चोरी की थी। 17 साल की उम्र तक नदीम दिल्ली, महाराष्ट्र, उत्तर प्रदेश समेत कई राज्यों में चोरियां कर चुका था। इसके बाद से यह चोरी की दुनिया में चोरों का राजा बन गया।
अन्य 4 करोड़पति चोरों के बारे में जानिए
1. फ्लाइट से जाकर अलग-अलग शहरों में चोरी करती थी ऑर्केस्ट्रा गर्ल, इतना माल उड़ाया कि बन गई करोड़पति
मुंबई पुलिस ने एक ऐसी महिला ऑर्केस्ट्रा आर्टिस्ट को बेंगलुरु से अरेस्ट किया था, जो फ्लाइट से अलग-अलग शहरों में जाकर चोरी की वारदातों को अंजाम देती थी। महिला की पहचान 46 साल की मुनमुन हुसैन उर्फ अर्चना बरुआ उर्फ निक्की के रूप में की थी। जांच में यह भी सामने आया था कि महिला ने पिछले कुछ सालों के दौरान करोड़ों की संपत्ति बना ली है। सीनियर इंस्पेक्टर जगदीश साइल और योगेश चव्हाण की टीम ने उसे मंगलवार को बेंगलुरु से गिरफ्तार किया था।
2. IAS-IPS से लेकर आईबी अफसर के घर में एक ही रात में की थी चोरी
रांची में 50 से अधिक चोरियां कर चुका एक शातिर चोर 23 जून 2020 को पुलिस के हत्थे चढ़ था। पुलिस ने उसे रांची के बिरसा मुंडा एयरपोर्ट से गिरफ्तार किया था। फ्लाइट से सफर करने वाले इस करोड़पति चोर को जब पुलिस ने पकड़ा तो उसने कहा कि वह मुंबई में कपड़े बेचने का काम करता है। इस चोर के ऊपर चोरियों के 25 केस रांची में दर्ज थे। पिछले साल 19 सितंबर को एक ही दिन 11 घरों में चोरियां कर फरार होने के बाद ये चोर चर्चा में आया था।11 घरों से इसने जो चुराया उनकी कीमत करोड़ों में थी।
3. चोरी और लूट के वाहन काटकर बना करोड़पति; 3 कोठियां और दुकान खरीदी
मेरठ पुलिस ने चोरी और लूट के वाहन काटने वाले माफिया की 12 फरवरी 2022 की शाम 8 करोड़ रुपए की संपत्ति जब्त की थी। हाजी इकबाल अपने गैंग के साथ करोड़ों रुपए की संपत्ति बना चुका था। मेरठ पुलिस वाहनों के अवैध कमेला सोतीगंज को पहले ही बंद करा चुकी थी। एसएसपी प्रभाकर चौधरी का कहना था कि अभी तक कबाड़ियों की 52 करोड़ की अवैध संपत्ति जब्त की जा चुकी है।1997 से हाजी इकबाल ने सोतीगंज में वाहनों को काटना शुरू किया था।
4. करोड़ों की प्रॉपर्टी का मालिक निकला चोर, नारायणगढ़ व पंचकूला में की 100 वारदात
शहजादपुर डेहा बस्ती के चोर सागर उर्फ साबर ने 3-4 साल में ही कई चोरियां कर करोड़ों रुपए की प्रॉपर्टी खड़ी कर दी थी। नारायणगढ़, रायपुररानी, पंचकूला और शहजादपुर में साबर ने करीब 100 चोरियां कीं लेकिन कभी पकड़ा नहीं गया था। कुछ दिन पहले ही वह रायपुरानी के गांव बागवाली में चोरी करता पकड़ा गया था।
मामले से जुड़ी अन्य खबरें भी पढ़ें...
पुलिस ने महिला आरोपी को किया गिरफ्तार, 3 माह पहले चोरी की वारदात को दिया अंजाम
चितरी थाना क्षेत्र के सिलोही में 3 माह पूर्व हुई चोरी के मामले में एक महिला को गिरफ्तार कर लिया है। थानाधिकारी गोविंद सिंह ने बताया कि 9 अप्रैल को सिलोही फला गणेशपुरी निवासी आशादेवी ने रिपोर्ट देकर बताया कि 8 अप्रैल को 10.30 बजे रात्रि में सास गंगा और पुत्र कुणाल नए निर्माणाधीन मकान के होल में सोए थे। सवेरे उठकर देखा तो मकान के पीछे का दरवाजा खुला हुआ था। पूरी खबर पढ़ें...
ब्रह्मकुमारी के साथ सेल्फी लेते समय चोरों ने महिला के गले से चेन चुराया 
बिलासपुर में सरकंडा के बहतराई स्थित इंडोर स्टेडियम में मोटिवेशनल स्पीच देने आईं शिवानी दीदी के कार्यक्रम में चोर गिरोह पहुंच गया। गिरोह के लोगों ने सेल्फी लेते समय महिला के गले से सोने की चेन पार कर दिया। वहीं, तीन अन्य महिलाओं के गले से भी मंगलसूत्र चोरी हो गई। इस घटना में बाहरी महिला गैंग के शामिल होने का शक है। पीड़ित की शिकायत पर पुलिस केस दर्ज कर जांच में जुट गई है। पूरी खबर पढ़ें...